Encara que os Estatos Unitos ya  jeban compareixito en a scena politica internacional, o suyo gran momento estió a Primera Guerra Mundial, que precipió en Europa en 1914 entre as Potenzias Centrals y os Aliatos. En prencipiar a guerra, Estatos Unitos se declaró neutral, y no estió dica o 2 d'abril de 1917 que dentró en a guerra en aduya d'os Aliatos, mientres o mandato d'o president Woodrow Wilson. Manimenos, en os Estatos Unitos teneban muita fuerza as ideyas aislacionistas, que consideraban que os asuntos d'Europa yeran muit luén d'o suyo país y que teneban que desligar-se-ne d'o imperialismo europeu y d'as suyas luitas de poder.